open-index/open-wikipedia-markdown huggingface dataset:
Naftos pramonė

**Naftos pramonė** yra daugialypė pramonės šaka apimanti tokius globalinius vyksmus kaip naftos ieškojimas, perdirbimas, gavyba, transportavimas (dažniausiai tanklaiviais bei vamzdynais) ir naftos produktų rinkodara. Šios pramonės stambiausios apimties produktai yra benzinas, dyzelinas ir mazutas. Nafta taip pat yra žaliavinė medžiaga skirta chemijos produktų – vaistų, trašų, pesticidų, tirpiklių, plastikinių medžiagų – gamybai.

## Pramonės sandara

JAV naftos institutas (angl. American Petroleum Institute) išskiria penkis naftos pramonės sektorius:

* naftos ar gamtinių dujų paieška ir gavyba ()
* naftos transportavimas, perdirbimas ir produktų pristatymas, platintojai ir vartotojai ()
* vamzdynai,
* jūrinė pramonė
* paslaugų ir aptarnavimo teikimas

„Big Oil“ bendrovės valdo 6% pasaulio naftos ir gamtinių dujų rezervo, tuo tarpu net 88% pasaulio naftos ir gamtinių dujų rezervo atitenka valstybinėms naftos įmonėms, iš kurių didžioji dauguma įsikūrusios viduriniuose rytuose.
Banga (Klaipėda)

**Banga** – Klaipėdos rajono laikraštis, einantis nuo 1945 m. gruodžio 21 d. Gargžduose.

## Istorija
Iki 1963 m. vadinosi „Raudonasis švyturys“. Iki 1950 m. buvo Klaipėdos miesto ir apskrities laikraštis, 1950–1990 m. – LKP Klaipėdos rajono komiteto ir LDT leidinys, nuo 1990 m. – Klaipėdos rajono laikraštis. Steigėja ir leidėja UAB „Gargždų banga“.

1946–1950 m. – dienraštis, 1951 m. ėjo vienąkart-dukart, nuo 1952 m. – dukart per savaitę. Tiražas 1945 m. – 3000 egz., 1987 m. – 10 700 egz., 1997 m. – 5800 egz. 1946–1948 m. leido priedą „Literatūrinis pajūris“.

## Redaktoriai
* Juozas Chlivickas – 1945–1949 m.
* Bronius Kisarauskas – 1949–1951 m.
* Juozas Galkus – 1951–1952 m.
* B. Čičirka – 1952–1953 m.
* P. Slatkevičius – 1953–1954 m.
* V. Beržinis – 1954–1957 m.
* Antanas Pupienis – 1957–1966 m.
* Antanas Vytautas Platužas – 1966–1994 m.
* Vilija Butkuvienė – nuo 1994 m. 

## Šaltiniai

## Nuorodos
* „Banga“ svetainė
Banga (žurnalas)

**Banga** – iliustruotas madų žurnalas, leidžiamas nuo 1962 m. Vilniuje.

## Istorija
Iki 1991 m. ėjo lietuvių ir rusų kalba. Išeina du numeriai per metus (pavasario-vasaros ir rudens-žiemos mados). Tiražas 1962 m. – 10 000 egz., 1985 m. – 80 000 egz., 1992 m. – 45 000 egz., 1994 m. – 20 000 egz., 1996 m. – 3000 egz. Leidėjas UAB Mados Centras Modija.

## Redaktoriai
* Antanas Miškinis
* Liana Karpavičienė – 1988–1989 m.
* A. Janulis – 1990–1993 m.
* Vincentina Kanclerienė – nuo 1994 m. 

## Šaltiniai
Statinio projektas

**Statinio projektas** – statybos techninių reglamentų nustatytų dokumentų, kuriuose pateikiami statytojo sumanyto statinio sprendiniai (aiškinamoji dalis, projekto dalys, skaičiavimai, brėžiniai) ir kurie skirti statinio statybai įteisinti, statyti, rekonstruoti, remontuoti ar griauti, visuma.

*Namo projektas* – detalūs brėžiniai, kuriais remiantis vėliau statomas namas. Praktikoje tai yra planas, „instrukcija“ statybininkams, kaip statyti namą. 

## Dalys
Namo projektą sudaro šie architektų bei inžinierių paruošti dokumentai: namo architektūrinės ir konstrukcinės dalių projektas, projektavimo sąlygų sąvadas, inžinerinių tinklų projektas. 

Pastaruoju metu į namo projekto sąvoką taip pat įtraukiami ir interjero bei eksterjero projektai kuriuos paruošia dizaineris. Namų projektai paprastai skiriami į dvi rūšis – tipiniai namų projektai ir individualūs namų projektai.

## Šaltiniai
Energetikos pramonė

**Energetikos pramonė** − bendra sąvoka, apibūdinanti visas pramonės šakas susijusias su energijos gamyba, tiekimu ir pardavimu, įskaitant kuro gavybą ir perdirbimą.

Šiuolaikinė visuomenė naudoja didžiulį kuro kiekį. Energetikos pramonė atlieka lemiamą vaidmenį, užtikrindama infrastruktūros bei visuomenės tvarumą bemaž visose valstybėse.

Energetikos pramonė aprėpia:
* Akmens anglies pramonę
* Atsinaujinančiųjų energijos išteklių pramonę 
* Branduolinės energijos pramonę 
* Elektros energijos pramonę
* Gamtinių dujų pramonę
* Naftos pramonę
* Tradicinę energetikos pramonę, kurios branduolį sudaro malkos
Bangelės

**Bangelės** – Klaipėdos krašto mokytojų draugijos dvisavaitis iliustruotas žurnalas vaikams, ėjęs 1937 m. balandžio mėn. – 1938 m. balandžio mėn. Klaipėdoje. 

## Istorija
Pasirodė 27 numeriai. Redagavo redakcinė mokytojų komisija. 1938 m. išleido žurnalo bendradarbių vaikų knygą „Mūsų kūryba“.

Spausdino beveik vien tik vaikų kūrybą – rašinėlius, eilėraščius, piešinius, galvosūkius ir kt.

Žurnalą tvarkė Jurgis Dubickas (Dėdė Jurgis). 

## Šaltiniai
Banga (savaitraštis)

**Banga** – Akcinės bendrovės „Banga“ savaitraštis, leistas 1967–1995 m. Kaune.

## Istorija
Iki 1987 m. ėjo kaip Kauno radijo gamyklos, iki 1990 m. – Lietuvos televizijos technikos gamybinio susivienijimo „Banga“ savaitraštis. Tiražas 1967 m. – 3000 egz., 1994 m. – 1500 egz.

## Redaktoriai
* Aušra Šuopytė – 1967–1972 m.
* A. Butnorius – 1972 m.
* A. Belekevičiūtė – 1972–1973 m.
* Irena Želvytė-Rakauskienė – 1973–1979 m.
* D. Puikytė – 1979–1985 m.
* G. Malinauskienė – 1985–1987 m.
* Virginija Bieliauskaitė – 1987–1995 m. 

## Šaltiniai
Pastor Maldonado

**Pastoras Maldonado** (g. 1985 m. kovo 9 d.) – automobilių sporto lenktynininkas iš Venesuelos. Nuo 2011 m. Formulė 1 sezono jis yra vienas Williams ekipos lenktynininkų.

## Karjera
Savo karjerą už Formulės automobilio Maldonado pradėjo 2003 m. startuodamas Italijos Formulės Renault čempionate. Per tuos metus jis pasiekė tris finišus ant podiumo bei pelnė vieną pole poziciją.

2004 m. lenktynininkas dalyvavo dvejuose čempionatuose – antrus metus iš eilės Italijos Formulės Renault bei pirmą kartą Europos Formulės Renault čempionate. Pastarajame čempionate jis pelnė dvi pergales ir užėmė 8 vietą bendroje įskaitoje.

Per kitus kelerius metus venesualietis lenktyniavo Formulės 3000 ir Formulės Renault 3,5 čempionatuose.

2007 m. Maldonado debiutavo GP2 serijos čempionate su *Trident Racing* komanda. Pirmame sezone jis sugebėjo pelnyti vieną pergalę ir bendroje įskaitoje likti 11 vietoje. Per kelis kitus metus sportininkas tobulėjo ir 2010 m. tapo sezono nugalėtoju. Tame sezone venesualietis pelnė 6 pergales.

2010 m. pabaigoje Maldonado dalyvavo jaunųjų lenktynininkų Formulės 1 bandymuose su Hispania Racing ir Williams ekipomis.

Po šių bandymų gruodžio 1 dieną Williams ekipa oficialiai patvirtino, kad vietoj Nico Hulkenberg jų ekipos narys bus Maldonado.

2012 m. Pastor Maldonado laimėjo 2012 m. Ispanijos Grand Prix ir tapo pirmuoju venesueliečiu, laimėjusiu Formulės 1 varžybas.

## Šaltiniai

## Nuorodos

* Oficiali Maldonado svetainė
Bangos (žurnalas)

**Bangos** – iliustruotas savaitinis žurnalas, ėjęs 1932 m. Kaune. 

## Istorija
Leido Antanas Bružas. Pirmasis numeris išėjo 1932 m. sausio 22 d. Išspausdinti 49 numeriai.

Žurnale svarstyti radijo klausimai, skelbtos įvairių radijo stočių programos, nagrinėti literatūros, meno, kinematografijos klausimai, rašyta apie visuomeninio gyvenimo aktualijas, spausdinti praktiniai patarimai radijo mėgėjams. 

Bendradarbiavo Vytautas Alantas, Petras Babickas, Liudas Gira, Juozapas Albinas Herbačiauskas, Martynas Yčas, Kazys Inčiūra, Liūnė Janušytė, Alfonsas Jurskis, Vincas Kemežys, Steponas Kolupaila, A. Naujokaitis, Ona Pleirytė-Puidienė, Petras Ruseckas, Ignas Šeinius, Stasys Šimkus, Ignas Šlapelis. 

Redaktorius Augustinas Gricius. 

## Šaltiniai
Baras (žurnalas)

**Baras** – literatūros ir meno žurnalas, leistas 1925 m. Kaune. 

## Istorija
Ėjo kartą per mėnesį. Leido „Dainavos“ bendrovė. Jos nariai: Vincas Krėvė, Balys Sruoga, Juozas Tumas-Vaižgantas, Petras Vaičiūnas, Mykolas Vaitkus. Spausdino „Švyturio“ spaustuvė Kaune. Išėjo 10 numerių.

Spausdino lietuvių ir užsienio šalių literatūros kūrinius, nagrinėjo lietuvių literatūros, knygos istorijos, teatro, architektūros, muzikos, baleto ir kitų meno sričių problemas. Žurnale bendradarbiavo skirtingų pakraipų menininkai, tarp jų Jurgis Baltrušaitis, Kazys Binkis, Mykolas Biržiška, Vaclovas Biržiška, Sofija Čiurlionienė, Vladas Didžiokas, Paulius Galaunė, Augustinas Gricius, Motiejus Gustaitis, Juozapas Albinas Herbačiauskas, Adomas Lastas, Maironis, Vincas Mykolaitis-Putinas, Stasys Santvaras, Jurgis Savickis, Antanas Sutkus, Ignas Šeinius, Stasys Šimkus, Adomas Varnas, Antanas Vienuolis, Viktoras Žadeika ir kt. 

Redaktorius Faustas Kirša.

## Šaltiniai
Didžiausios pasaulio naftos bendrovės

**Didžiausios pasaulio naftos bendrovės**, finansinėje žiniasklaidoje išskiriamos terminu  – šešios stambiausios nevalstybinės naftos ir gamtinių dujų pramonės bendrovės:

* BP (JK)
* Chevron Corporation (JAV)
* ConocoPhillips (JAV)
* ExxonMobil (JAV)
* Royal Dutch Shell (Nyderlandai, Jungtinė Karalystė)
* Total (Prancūzija)

## Istorija
„Big Oil“ bendrovės susikūrė XX a. devinto dešimtmečio pabaigoj ir jų susikūrimą paskatino įsisiūbavęs naftos kainų nuosmukis. Stambios naftos bendrovės pradėjo jungtis, kad galėtų išnaudoti masto ekonomikos teikiamus privalumus ir apsisaugoti nuo didelių naftos kainų svyravimų.

*Exxon* ir *Mobil* (1999 m.), *BP* ir *Amoco* (1998 m.), *Total* ir *Petrofina* (1999 m.) bei vėliau *Elf Aquitaine* (2000 m.), *Chevron* ir *Texaco* (2001), bei *Conoco Inc.* ir *Phillips Petroleum Company* (2002 m.). Visos šios bendrovės susijungė tarp 1998 ir 2002 m. Šios linkmės išdavos: susikurė vienos iš didžiausių pasaulinių bendrovių. Remiantis *Forbes Global 2000* duomenimis. 2007 m. „Big Oil“ bendrovės karaliavo šio sąrašo viršuje. *Exxon Mobil* lenkia visas šias bendroves rinkos kapitalizacijos, pajamų, įplaukų ir pelno atžvilgiais.

„Big Oil“ bendrovės valdo 6 % pasaulio naftos ir gamtinių dujų rezervo, o net 88 % pasaulio naftos ir gamtinių dujų rezervo atitenka valstybinėms naftos įmonėms, iš kurių didžioji dauguma įsikūrusios viduriniuose rytuose

## Taip pat skaitykite
* Naftos pramonė
* Sąrašas:Pagrindiniai naftos tiekėjai
J. Basanavičiaus 36

**J. Basanavičiaus 36** – Kėdainių rajono savivaldybės dvisavaitis laikraštis, ėjęs nuo 1996 m. sausio iki 1997 m. gegužės Kėdainiuose.

## Istorija
Pakeitė 1992–1995 m. leistą tokio pat pavadinimo biuletenį. Redaktorius (vadovas) A. Matulevičius. Tiražas 200 egz.

## Šaltiniai
2008 m. Lietuvos nacionalinė kultūros ir meno premija

**2008 m. [[Lietuvos nacionalinė kultūros ir meno premija|Lietuvos nacionalinę kultūros ir meno premiją]]** gauti pretendavo 19 kandidatų. 6 laureatai paskelbti gruodžio 8 d., o diplomai ir ženklai įteikti Lietuvos valstybės atkūrimo dienos proga. Premijos dydis – 104 tūkst. litų.

## Laureatai

## Pretendentai

2008 m. rugsėjo 15 d. patvirtintas premijos pretendentų sąrašas:

## Taip pat skaitykite

* 2009 m. Lietuvos nacionalinė kultūros ir meno premija
* 2010 m. Lietuvos nacionalinė kultūros ir meno premija
* Sąrašas:Lietuvos nacionalinės kultūros ir meno premijos laureatai

## Šaltiniai
Bazilijonų spaustuvė

**Bazilijonų spaustuvė** – spaustuvė Vilniuje, veikusi 1628–1692 m., 1760–1839 m.

## Istorija
Įkurta vietoj Luko Mamoničiaus spaustuvės. 1811 m. turėjo 11 spausdinimo staklių. Iki XIX a. išspausdino per 200 leidinių lenkų, lotynų, lietuvių, rusų kalba; iki 1839 m. – 51 lietuvišką knygą. Daugiausia spausdino unitų religinę literatūrą, panegirikas, bazilijonų mokyklų mokymo priemones ir traktatus. Reikšmingiausi leidiniai: M. P. Karpavičiaus „Kozonius“ (1794 m.) H. Karpinskio „Geografijos žodynas“ (1766 m.) „Mokslas skaitymo rašto lietuviško dėl mažų vaikų“ (1798 m., 1818 m., 1828 m.) L. Floro „Apie romėnų tautos pradžią ir jos istoriją“ (1790 m.).

Spaustuvė nustojo veikti, 1839 m. panaikinus bazilijonų ordiną. 

## Šaltiniai
Bažnyčios naujienos

**Bažnyčios naujienos** – dvisavaitis religinis laikraštis, ėjęs nuo 1992 m. rugpjūčio 12 d. iki 1996 m. pabaigos Vilniuje.

## Istorija
Leistas lietuvių ir rusų kalba, įsteigė ir leido Biblijos centras „Tikėjimo žodis“. Tiražas 1992 m. – 7000-15 000 egz., 1996 m. – 2400 egz. Nuo 1997 m. vietoj „Bažnyčios naujienų“ leidžiamas laikraštis „Ganytojas“.

Redaktorės S. Kriščiūnaitė-Kirijanovienė, A. Miškinytė, A. Abromaitienė, J. Mačiulytė. 

## Šaltiniai
Bažnyčios tarnas

**Bažnyčios tarnas** – JAV lietuvių katalikiškas tautiškas mėnesinis žurnalas, ėjęs 1898–1904 m. Voterberyje ir Šenandoa.

## Istorija
1898–1899 m. vadintas „Tarnas bažnyčios“. Pasirodė 19 numerių. Leidėjai – Petras Saurusaitis, talkinamas J. Griciaus, 1903 m. Nr. 9-11 – Jonas Grinius.

Nuo 1899 m. redagavo Juozas Didinskas (Dėdinas), 1900–1903 m. – Petras Saurusaitis, 1904 m. – Petras Kupstas. 

## Šaltiniai
Teisingumo Teismas

**Teisingumo Teismas** () - tarptautinis teismas.

## ES
*Europos Sąjungos Teisingumo Teismas, aukščiausiasis Europos Sąjungos teismas. Teismas įsteigtas 1952 m. Jo buveinė yra Liuksemburge. Teismo procesas vyksta viena Europos Sąjungos valstybine kalba. Darbo kalba – prancūzų.

## Tarptautinė teisė
*Tarptautinis Teisingumo Teismas, pagrindinė Jungtinių Tautų organizacijos teismo institucija, esanti Hagoje (Nyderlandai) 
*Nuolatinis Teisingumo Teismas, 1922-1945 m. veikęs tarptautinis teismas
Bažnyčios žinios

**Bažnyčios žinios** – Lietuvos Katalikų Bažnyčios Informacijos centro leidinys, einantis nuo 1996 m. sausio 16 d. Vilniuje. 

## Istorija
Steigėja Lietuvos vyskupų konferencija. Leidžiamas 2 kartus per mėnesį. Tiražas 1300 egz.

Vyr. redaktorius G. Žukas. 

## Šaltiniai
Bažnytinė apžvalga

**Bažnytinė apžvalga** – dvisavaitis dvasininkijos žurnalas, leistas 1913–1914 m. Kaune.

## Istorija
Pirmasis numeris išėjo 1913 m. liepos 12 (25) d. 16 puslapių. Spausdino S. Banaičio spaustuvė Kaune. Išėjo 24 numeriai.

Leidinys nušvietė Bažnyčios istorijos klausimus, informavo apie permainas bažnyčios hierarchijoje, gvildeno visuomenės klausimus, rašė apie krikščionybės padėtį kitose šalyse.

Bendradarbiavo Adomas Dambrauskas-Jakštas, Justinas Staugaitis, Juozas Tumas-Vaižgantas, Mykolas Vaitkus ir kt.

Redaktorius ir leidėjas prelatas Juozapas Jonas Skvireckas. 

## Šaltiniai
Kuneitra

**Kuneitra** () – apleistas miestas pietvakarių Sirijoje, Golano aukštumose; muchafazos centras. Miestas yra JTO taikdarių kontroliuojamoje demilitarizuotoje zonoje.

## Istorija

Miestas išaugo aplink osmanų karavansarajų, tapo Golano administraciniu centru, čia įsikūrė čerkesų bendruomenė. Sirijai tapus nepriklausoma valstybe, Kuneitra įgavo strateginę reikšmę, tapo svarbiu prekybiniu ir kariniu centru.

1967 m. birželio 10 d., Šešių dienų karo metu, Kuneitra buvo užimta Izraelio pajėgų. Miestas buvo smarkiai nuniokotas, o jo gyventojai evakuavosi. Sirija kelis kartus bandė miestą atkovoti, kol 1973 m. tai pavyko padaryti. Prasidėjo Jom Kipuro karas, Izraelis subombardavo sutelktas gausias Sirijos sausumos pajėgas ir atgavo teritorijos kontrolę. 1974 m. po tarptautinės sutarties Kuneitra grąžinta Sirijos kontrolei. Atsitraukdamos Izraelio pajėgos sulygino miestą su žeme. Iki šių dienų miestas išlikęs sugriautas, Sirija pastatė muziejų karo atminimui. Tik nedaugelis gyventojų sugrįžo į Kuneitrą, ir verčiasi daugiausia aptarnaudami JTO taikdarių pajėgas.
Hasekė

**Hasekė** (, , ) – miestas šiaurės rytų Sirijoje, 494 km į rytus nuo Alepo, prie Chabūro upės; muchafazos centras ir antras pagal dydį jos miestas (po Kamišlio). Dauguma miesto gyventojų – asirai ir kurdai. Verčiamasi daugiausia žemės ūkiu (auginami javai ir medvilnė). Gausu bažnyčių, cerkvių, svarbiausia – Šv. Jurgio soboras.

## Istorija
Gyvenvietė pradėjo kurtis Osmanų laikais. XX a. pr. tapo pavaldus Prancūzijai. Pradžioje čia gyveno beveik vien krikščionys, bet vėliau atsikėlė kurdų ir arabų.

## Sportas
* Al-Jazeera SC (Sirija) (futbolo klubas);
* Bassel al-Assad stadionas; talpa 25 tūkst. žiūrovų.

## Galerija

Image:Assyrian Church of the East parish in al-Hasakah.jpg|Armėnų bažnyčia
Image:Hasakah,citadel.jpg|Buvusios citadelės liekanos
Paprastas pasaulis

**„Paprastas pasaulis“** – studijinis grupės „Pievos“ albumas, išleistas 2010 m. Albume penkiolika dainų, kurių tekstuose panaudotos poetų A. Svidinsko, O. Baliukonytės, D. Kajoko, R. Skučaitės ir V. Šulcaitės kurtos eilės įdainuotos senojo folkloro stiliumi. 

## Apie albumą

Kūrybine prasme „Paprastas pasaulis“ buvo kurtas kaip ankstesnio albumo „Mėnuli baltas“ tęsinys. Skirtingai nei pastarasis darbas, šio albumo parengimas buvo patikėtas garso profesionalams, įrašytas „Metro Music“ studijoje, o galutinis apipavidalinimas buvo atliktas Anglijoje.
Bendras darbas

**Bendras darbas** – Lietuvos kooperacijos reikalams skirtas iliustruotas laikraštis, leistas 1928–1935 m. Kaune.

## Istorija
Leido Lietuvos kooperatyvų taryba: 1928–1929 m. kartą per mėnesį, 1930–1933 m. – kas dvi savaites, 1933–1935 m. – kartą per dešimt dienų. Spausdino Varpo bendrovės spaustuvė bei „Raidės“ spaustuvė Kaune. Tiražas 20 000 egz. (1929 m.)

Nagrinėjo kooperacijos plėtros klausimus, informavo apie kooperatyvų veiklą įvairiose ūkio sferose, apie kooperacijos patirtį kitose šalyse, svarstė Lietuvos ekonominio gyvenimo klausimus.

Bendradarbiavo Petras Dagys, Vincas Kvieska, L. Kryževičius, J. Jasinevičius, J. Podžiūnas, Petras Šalčius, L. Vitkauskas.

## Redaktoriai
* Vincas Zakarevičius – 1928–1931 m.
* Stasys Pašakarnis – 1931–1935 m. 

## Šaltiniai
Bendras darbas (Augsburgas)

**Bendras darbas** – Lietuvių tremtinių amatininkų ir darbininkų profesinės sąjungos informacinis mėnesinis leidinys, leistas 1948–1949 m. Vokietijoje Augsburgo lietuvių išeivių stovykloje.

## Istorija
Leidinį redagavo redakcinė komisija. Ats. redaktoriai: V. Gervickas (1948 m.) A. Žiedas (1949 m.). Faktiškasis redaktorius Jackus Sondeckis. Išleisti 8 numeriai.

1947 m. Hanau stovykloje ta pati profesinė sąjunga išleido vieną 20 p. numerį rotatorinio žurnalo „Darbas ir amatai“. 

## Šaltiniai
Bendrija (Vilnius)

**Bendrija** – mėnesinis leidinys, skirtas kooperacijos reikalams, ėjęs 1911–1913 m. Vilniuje.

## Istorija
Leidėjas ir redaktorius Mykolas Sleževičius. Pirmasis numeris išėjo 1911 m. lapkričio mėn. Spausdino J. Zavadskio spaustuvė, nuo Nr. 8 – M. Kuktos spaustuvė. Išėjo 26 numeriai.

Rašė apie įvairią vartotojų draugijų veiklą, kooperacijos patirtį kitose šalyse, kooperacijos svarbą Lietuvos ekonomikai. Bendradarbiavo Domininkas Bukantas, Petras Rasikas, Albinas Rimka, Klemensas Skabeika, Domas Šidlauskas, Edvardas Šulčys. 

## Šaltiniai
Bendrija (Kaunas)

**Bendrija** – Lietuvos kooperatyvų nacionalinės asociacijos ekonominis komercinis leidinys, ėjęs 1989 m. Kaune. 

## Istorija
Išėjo 11 numerių. Tiražas 27 300 egz.

Redagavo Valdemaras Katkus. 

## Šaltiniai
Monsanto

**Monsanto** – Jungtinių Amerikos Valstijų žemės ūkio biotechnologijų ir genų inžinerijos bendrovė, viena didžiausių pasėliams naudojamų pesticidų gamintojų bei genų inžinerijos būdu gautų sėklų platintoja įsikūrusi Sent Luise, Misūrio valstijoje. *Monsanto* turi 90 % transgeninių sėklų rinkos.  Herbicidas *Roundup* yra *Monsanto* plačiausiai žinomas gaminys. *Monsanto* yra taip pat ir didžiausia tradicinių sėklų bendrovė.
Bendras žygis

**Bendras žygis** – Lietuvių aktyvistų sąjungos dvisavaitis laikraštis, leistas 1938–1939 m. Klaipėdoje.

## Istorija
Pirmasis numeris išėjo 1938 m. gruodžio 12 d. pavadinimu „Žygis“, „Atviras ir tiesus naujos politikos laikraštis“. Leido Vajaus bendrovė, spausdino spaustuvė „Lituania“ bei A. Matzeit spaustuvės Klaipėdoje. Išleisti 5 numeriai. Vajaus bendrovė 1939 m. vasario 23 d. buvo likviduota, iškėlus bylą 33 asmenims.

Laikraščio pirmame numeryje redakcija aiškino,Išleidžiame jį Klaipėdoje, kur Lietuvos gyvenimo tragizmas nepalyginti gyviau jaučiamas, kur šiuo metu jo nepasiekia VDV [Visuomeninio darbo vadybos] cenzūra, taip pat žymia dalimi - bent Klaipėdos krašto ribose - ir kitos dabartinio režimo prievartos priemonės.Straipsnyje, "Kas pasidaro, kai viena partija valdo", Tautininkų sąjunga peikiama, kad jai nesiseka sekti autoritarinių valstybių keliu, ji neturi plataus patarimo. Toks nacionalsocializmas, pvz., į valdžią atėjo tiesiog legaliu būdu, vadinasi, pačios tautos daugumos apsisprendimo remiamas.Latvijos autoritarinė valstybė giriama, kadangi joje jokių partijų išvis nėra. Paskelbti "Lietuvos ateities santvarkos pagrindai dėl kurių sutaria visuomenės grupės".  Pasisakoma už rinkimų rengimą ir veiklos sąlygos sudarymas ne vienai o visų krypčių partijom bei ideologinėm organizacijom. Užsienio politikoje visų pirma reikia susitarti su Vokietija "išsaugoti Klaipėdos Kraštą ir rasti būdą su to krašto žmonėmis sugyventi." Kariuomenė neturėtų būti naudojama policijos pareigoms. Kariuomenės administracija neturėtų teisti ar bausti civilinių piliečių. Laikraštis taip pat informavo apie universiteto studentų rengiamą streiką reikalauti naujos, konsolidacinės vyriausybės.

Laikraštis kritikavo tautininkų vykdomą vidaus ir užsienio politiką. Kritikavo Prezidentą Antaną Smetoną, kad nesitarė su Lenkiją dėl Vilniaus krašto nė su nacių Vokietija dėl Klaipėdos krašto kada tas dar buvo įmanoma. Siekė voldemarininkų, krikščionių demokratų, valstiečių liaudininkų bendro pasipriešinimo Prezidento Antano Smetonos ir tautininkų valdžiai. Bendradarbiavo Leonas Prapuolenis, Algirdas Sliesoraitis, Vladimiras Zubovas ir kt.

Redagavo komisija: Juozas Pajaujis-Javis, Stasys Puodžius, J. Štanpas. Ats. redaktoriai Pranas Gedvilas, Stasys Puodžius.

## Nuorodos
* Žygis. 1938 m. gruodžio 12 d.
* Bendras Žygis
* Mindaugas Tamošaitis. Valstiečiai liaudininkai jungtiniame antismetoninės opozicijos sąjūdyje „Ašis“ (1938–1939 m. pradžia).

## Šaltiniai
Bendrovės žinios

**Bendrovės žinios** – akcinės bendrovės „Kuro aparatūra“ savaitraštis, leistas nuo 1971 m. kovo 8 d. iki 1999 m. Vilniuje.

## Istorija
Iki 1993 m. Nr. 37 vadinosi „Darbininko garbė“, leido Vilniaus kuro aparatūros gamykla. Tiražas 1981 m. – 1000 egz. lietuvių kalba ir 1200 egz. rusų kalba, 1997 m. – 1600 egz. lietuvių k. ir 1500 egz. rusų k.

## Redaktoriai
* Leonas Kiauleikis – 1971–1989 m.
* S. Glazinskas – 1989–1999 m. 

## Šaltiniai
Bendrovės naujienos

**Bendrovės naujienos** – AB „Vilniaus Vingis“ savaitraštis, leistas nuo 1995 m. vasario 24 d. ki 1998 m. Vilniuje.

## Istorija
Redaktorės: Audronė Nugaraitė (1995 m.) D. Paškauskienė (1995–1997 m.) Raimonda Karosaitė (1997–1998 m.). Tiražas 800–1000 egz. 

## Šaltiniai
Bentski laikraštis

**Bentski laikraštis** – pramoginis laikraštis, ėjęs 1993 m. Vilniuje. 

## Istorija
Spausdino galvosūkius, žaidimus, humoristinius rašinius. Leido UAB „Infolita“. Tiražas 20 000 egz. Nuo 1994 m. vietoj jo leistas leidinys „Tai bent“.

Redaktoriai Ramūnas Strumskis, Gintaras Ruplėnas. 

## Šaltiniai
Draudimo bendrovė

**Draudimo bendrovės** – finansinės įstaigos, kurios sukaupia lėšas, parduodamos draudimo sutartis (polisus) ir vėliau šias lėšas naudoja investicijoms į vertybinius popierius, nekilnojamą turtą, bet tiesiogiai paskolų beveik neteikia.

Iš draudimo įnašų sukaupiamos didžiulės ilgalaikės lėšos, todėl draudimo bendrovė turi galimybę naudoti jas ilgalaikiam investavimui. Pagrindinis reikalavimas – saugumas. reikia apskaičiuoti riziką draudimo įvykio įvykimo tikimybes. Dažniausiai investuojama į aukščiausio kredito reitingo vertybinius popierius. Draudimo bendrovėms neįmanoma nustatyti ar atskiram asmeniui atsitiks nelaimingas įvykis, bet jos gana tiksliai apskaičiuoti tikimybę grupei asmenų.

## Draudimo įmonių rūšys
Draudimo įmonės pagal veiklos sritį gali būti skirstomos į gyvybės draudimo bendroves ir negyvybės draudimo (turto civilinės atsakomybės draudimo) įmones. Gyvybės draudimo bendrovės atsirado 1759 metais. Jos siūlo apsisaugojimą nuo pajamų praradimo, kuris dažnai yra mirties, invalidumo ar išėjimo į pensiją pasekmė.

## Draudimo polisų rūšys
Draudimo polisai gali būti įprastiniai(viso gyvenimo tarpsnio), terminuoti, indėlio (išmokami paveldėtojams arba tam tikru laiku ateityje), grupės gyvybės draudimo (pvz., grupės tą patį darbą dirbančių asmenų) universalūs, kintami (kai išmoka priklauso nuo įmokos dydžio) ir kitokie.

## Draudimo bendrovių paslaugų spektras
Dabar gyvybės draudimo įmonės draudžia daugiausiai nuo trijų dalykų: ankstyvos mirties, mirties dėl nelaimingo atsitikimo ar sunkios ligos ir nuo per ilgo gyvenimo, dėl ko gali išsekti gyvenimo santaupos. Turto draudimo bendrovės draudžia nuo gaisro, užliejimo vandeniu ir visų kitų nelaimių, kurios gali išikti turtą, todėl paslaugų spektras labai platus. Taip pat šiai grupei priskiriamas civilinės atsakomybės draudimas.
Bezmėnas (laikraštis)

**Bezmėnas** – *priklausomas* (pirmasis numeris – nepriklausomas) *nuo skaitytojų satyros ir humoro [[laikraštis]]*, leistas 1990–1992 m. Kaune.

## Istorija
Tiražas 1990 m. – 50 000 egz., 1992 m. – 30 000 egz. Išėjo 9 numeriai.

Redaktorius Stasys Čyvas.

## Šaltiniai
Malakula

**Malakula** () − sala Ramiajame vandenyne, Vanuatu, Malampos provincijoje. Nuo artimiausio Australijos žemyno ji nutolusi 1200 km. Salos administracinis centras − Lakatoras.

Sala yra vulkaninės kilmės. Malakula yra antra pagal dydį Vanuatu sala. Salos plotas − 2069 km². Joje gyvena apie 20 000 gyventojų. 

Malakulos ilgis 88 km, plotis 48 km. Aukščiausias salos taškas − Liambelės kalnas (879 m).

## Nuorodos
*Malakula (anglų k.)
Beraštis (žurnalas)

**Beraštis** – Lietuvos mokytojų profesinės sąjungos žurnalas, leistas 1919–1920 m. Marijampolėje.

## Istorija
Pirmasis numeris išėjo 1919 m. gruodžio mėn. Leido Suvalkijos profesinė mokytojų sąjunga. Redagavo redakcijos komisija, spausdino Dirvos spaustuvė Marijampolėje. Išleisti 6 numeriai. Paskutinis numeris išėjo 1920 m. rugpjūčio mėn.

Svarstė mokytojų darbo sąlygas, vaikų auklėjimo ir mokymo klausimus, spausdino pedagogikos, metodikos straipsnius. Bendradarbiavo R. Jakučionis, Vincas Plaušinaitis, Jonas Valaitis ir kt.

Redaktorius Adomas Lastas. 

## Šaltiniai
Bičiulis (Kelmė)

**Bičiulis** – Kelmės rajono laikraštis, einantis nuo 1948 m. gruodžio 5 d. Kelmėje, L. Giros g. 9.

## Istorija
Iki 1953 m. vadinosi „Bolševikinis žodis“, nuo 1953 m. birželio – „Komunistinis žodis“, nuo 1988 m. – „Bičiulis“. Iki 1950 m. buvo Kelmės apskrities laikraštis, 1950–1990 m. – LKP Kelmės rajono komiteto ir LDT leidinys, nuo 1990 m. – nepriklausomas rajono laikraštis. Steigėja Kelmės rajono savivaldybė, leidėja – UAB „Roseba“. 1948–1949 m. ėjo vieną-dukart, nuo 1950 m. – triskart, nuo 1990 m. – dukart per savaitę. Tiražas 1948 m. – 2150 egz., 1987 m. – 11 700 egz., 1997 m. – 5500 egz.

Žymesni žurnalistai: A. Bitvinskas, Bronislavas Klimašauskas, Vaclovas Paulauskas. 

## Redaktoriai
* Stasys Trakimas – 1948–1955 m.
* L. Šiškauskas – 1955–1957 m.
* A. Šveikauskas – 1957–1959 m.
* Petras Sargautas – 1959–1962 m.
* Henrikas Juršys – 1962–1965 m.
* Vytautas Jonas Pikturna – 1965–1990 m.
* Raimundas Mikalčius – 1990–2004 m.
* Ona Jautakienė-Umantaitė – nuo 2004 m.

## Šaltiniai

## Nuorodos
* Kelmės rajono laikraštis
Birutė (laikraštis)

**Birutė** (*Byrutė*) – *[[laikraštis]] leidžiamas lietuvių naudai*, ėjęs 1909–1913 m. Tilžėje, 1920 m. – Klaipėdoje.

## Istorija
Leido ir redagavo Jonas Vanagaitis. Ėjo kartą per 6 savaites, nuo 1911 m. spalio 13 d. – savaitraštis. Iš pradžių spausdintas gotišku šriftu, nuo 1910 m. kai kurie straipsniai spausdinti lotynišku šriftu, nuo 1910 m. Nr. 2 tik lotyniškomis raidėmis, nes leidinys platintas ne tik Mažojoje Lietuvoje, bet ir Didžiojoje Lietuvoje bei JAV.

Spausdino straipsnius apie Lietuvos istoriją, lietuvių kalbą, lietuvybės išsaugojimą, informavo apie lietuvių draugijos veiklą, lietuvių laikraščius, naujas knygas. Daugelį straipsnių rašė redaktorius Jonas Vanagaitis. Spausdino O. Mauderodės spaustuvė. 

## Šaltiniai
Birutės tėviškė

**Birutės tėviškė** – Palangos valstybinės progimnazijos literatų leidinys, leistas 1937–1940 m. Palangoje.

## Istorija
Iš pradžių spausdintas šapirografu, nuo 1939 m. – Pranciškonų spaustuvėje Kretingoje. Leidinėlis iliustruotas. Ėjo nereguliariai. Išleisti 7 numeriai.

Moksleiviai spausdino savo literatūrinius kūrinėlius, eilėraščius, lietuvių literatūros, poezijos apžvalgas, rašė apie progimnazijos skautų, sportininkų, literatu renginius, moksleivių gyvenimą ir poilsį.

Redagavo M. Adulaitytė, R. Beniušis, Vytautas Žvirgždys. 

## Šaltiniai
Užbiržinė rinka

**Užbiržinė rinka** skirta vertybinių popierių (akcijų, obligacijų, žaliavų) išvestinių finansinių priemonių prekybai, kurioje sandoriai sudaromi tiesiogiai tarp rinkos dalyvių.

Supriešinus užbiržinę prekybą su biržos prekyba, įžvelgiamas esminis skirtumas - įsigyti ar parduoti vertybinius popierius biržoje galima tik per tarpininkus – finansų maklerio įmones arba komercinius bankus, turinčius leidimą prekiauti biržoje.
Biržiečių balsas

**Biržiečių balsas** – krikščionių demokratų *visuomenės, politikos, ekonomikos ir kultūros [[savaitraštis]]*, leistas 1925–1926 m. Biržuose.

## Istorija
Spausdino Biržų spaustuvė. Išleistas 61 numeris.

Rašė apie svarbiausius Lietuvos ir Biržų apskrities įvykius, pateikdamas nuolatinę Biržų gyvenimo kroniką, nagrinėjo žemės ūkio reformos ir žemės tvarkymo klausimus, svarstė kooperacijos problemas.

Bendradarbiavo Jonas Broga, Ignas Lapienis, Jonas Mulokas, Edmundas Širmulis, Jonas Valiūnas, A. Visgirda.

Leidėjas ir redaktorius Adolfas Galvanauskas.

## Šaltiniai

## Nuorodos
„Biržiečių balsas“. E-paveldas.lt
Finansinė priemonė

**Finansinės priemonės** (akcijos, obligacijos, investicinių fondų vienetai, depozitoriumo pakvitavimai ir kitos teisės bei įsipareigojamai, kuriais prekiaujama finansinių priemonių rinkose) paprastai užtikrina teigiamą investicijų grąžą, kai už akcijas išmokami dividendai arba palūkanos už obligacijas. Be to, finansinių priemonių kaina (rinkos vertė) gali didėti ir mažėti palyginus su jų kaina arba rinkos verte investavimo metu.

Bendra investicijų grąža – tai išmokėtų dividendų arba palūkanų ir finansinės priemonės bet kokio rinkos vertės pokyčio suma. Išvestinės priemonės, tokios kaip pasirinkimo, išankstiniai, ateities ir kt. sandoriai gali būti sudaromi dėl įvairios rūšies turto – akcijų, obligacijų, tauriųjų metalų, valiutos ir t. t. Išvestinės priemonės gali būti naudojamos norint sumažinti investicijų riziką arba užtikrinti didesnę grąžą.

## Finansinių priemonių rūšys

* Pinigų instrumentai yra finansinės priemonės, kurių vertę tiesiogiai nulemia rinkos. Pinigų instrumentai gali būti skirstomi į vertybinius popierius, kurie yra paruošti perleidimui ir kitas pinigų priemones, tokias kaip paskolos, indėliai, kur reikalingas skolintojo ir skolininko tarpusavio susitarimas vertybinių popierių perleidimui.
* Išvestinė finansinė priemonė, derivatyvas – finansinis instrumentas, kurio vertė arba kaina susijusi su prekių, kuriomis šis instrumentas grindžiamas, verte arba kaina. derivatyvai dar gali būti skirstomi pagal prekiavimo pobūdį – Užbiržinės rinkos bei biržos rinkos išvestinius instrumentus.
Mikolaikos

**Mikolaikos** (, ) – Lenkijos miestas, priklausantis Varmijos Mozūrų vaivadijai. Turi miesto savivaldybės statusą. Miesto plotas – 8,85 km², gyventojų skaičius 3 772 (2010 m.).

Miestas išsidėstęs Taltų ir Mikolaikų ežerų krantuose. Mikolaikos – turistinis centras, kurį dažniausiai lanko turistai iš Kaliningrado srities (Rusija) (labiausiai juos traukia vandens pramogų parkas).

## Istorija
Ten, kur dabar stovi Mikolaikos, anksčiau, senosios Prūsijos laikais egzistavo gyvenvietė, kurios gyventojai užsiimėjo žvejyba, audimu, miško kirtimu ir plukdymu. Pirmieji įrašai apie Mikolaikas pasirodė 1444 m. Tada vyriausias Vokiečių ordino magistras Konradas fon Erlichšauzenas pripažino netoli Mikolaikų esančias Prūsijos žemes.

## Sportas
2009 m. Mikolaikose vyko Pasaulio ralio čempionato etapas.

## Miestų partnerystė
*  Ščirkas, Lenkija
*  Varėna
*  Vijar de Lanas, Prancūzija

## Šaltiniai

## Nuorodos
* Miestelio tinklalapis  (lenk.)
Biržiečių žodis

**Biržiečių žodis** – Biržų rajono laikraštis, einantis nuo 1945 m. vasario 12 d. Biržuose, Vytauto g. 18.

## Istorija
Iki 1950 m. buvo Biržų apskrities laikraštis „Biržiečių tarybinis žodis“, nuo 1950 m. – LKP Biržų rajonas komiteto ir DŽDT leidinys, vadinosi „Raudonasis artojas“, nuo 1961 m. – „Biržiečių žodis“. 1962 m. balandžio 21 d. – 1963 m. sausio 28 d. leistas tarprajoninis laikraštis „Darbas“ Biržų ir Pasvalio rajonų gyventojams, 1963–1990 m. – LKP Biržų rajonas komiteto ir LDT leidinys „Biržiečių žodis“, nuo 1990 m. – Biržų rajono laikraštis. Steigėja ir leidėja UAB „Biržiečių žodis“.

1945–1946 m. ėjo kartą, 1950–1951 m. – dukart, 1952 m. – dukart-triskart, nuo 1953 m. – triskart per savaitę. Tiražas 1945 m. – 4000 egz., 1987 m. – 11 900 egz., 1997 m. – 7400 egz., 2011 m. – 2571 egz., 2021 m. – 3100 (kartu su elektronine versija).

Žymesni žurnalistai Petras Balčiūnas, D. Bružienė, D. Mikelionis, F. Grunskis, Felicijonas Konstantinas Fedaravičius, A. Kazitėnas, Z. Meškauskas, Nijolė Nastopkienė, Petras Skodžius, R. Vaičekonienė, B. Petkevičiūtė, V. Leščinskienė, G. Valeckas, Vytautas Valionis.

## Redaktoriai
* Stasys Kriaučiūnas – 1945–1947 m.
* J. Jočytė – 1947–1949 m.
* Jonas Drevinskas – 1949 m., 1950–1955 m.
* Vytautas Miniotas – 1949–1950 m.
* Nijolė Bajorūnienė – 1955–1958 m.
* Jonas Karosas – 1958–1959 m.
* A. Garliauskas – 1959–1960 m.
* L. Grubinskas – 1961–1962 m.
* Petras Sargautas – 1963–1971 m.
* Emilis Jokūbas Trečiokas – 1971–1973 m.
* V. Paisaravičius – 1973–1986 m.
* Birutė Brazaitė – 1986–1989 m.
* Algirdas Butkevičius – 1989–2005 m.
* Janina Bagdonienė – 2005–2018 m.
* Edita Mikelionienė – 2018–2020 m.
* Sima Kazarian – 2020–2021 m.
*Loreta Bataitienė – nuo 2021 m.  

## Šaltiniai

## Nuorodos
* Oficiali svetainė
Taltas

**Taltas** () – Lenkijos ežeras, esantis Varmijos Mozūrų vaivadijoje. Susiformavęs paskutinio ledynmečio metu. Priklauso Mozūrijos ežerynui.

Vandens paviršiaus plotas – 18,36 km², svyruoja priklausomai nuo sezono. Ežeras telkšo 115 m virš jūros lygio. Didžiausias gylis 44 m, didžiausias ilgis – 12,4 km.

## Šaltiniai
Biržų žinios (Santara)

**Biržų žinios** – Biržų krašto „Santaros“ laikraštis, leistas nuo 1991 m. iki 1995 m. spalio 7 d. Biržuose.

## Istorija
Leistas kaip atkurtas 1922–1933 m. Biržuose ėjęs to paties pavadinimo laikraštis. Įsteigė A. Valašinas, A. Kazitėnas, R. Globys. Leido A. Valašino tikroji ūkinė bendrija „Biržų žinios“ 2 kartus per mėn. Tiražas 1991 m. – 2100 egz., 1995 m. – 500 egz.

Redagavo redaktorių taryba (kolegija): Jonas Dagilis, A. Balčiūnas ir kt. 

## Šaltiniai
Biržų žinios

**Biržų žinios** – savaitinis visuomenės, politikos ir literatūros laikraštis, leistas nuo 1922 m. rugpjūčio 14 d. ir iki 1933 m. gruodžio 31 d. Biržuose.

## Istorija
Laikraštį įsteigė ir savo lėšomis leido bei redagavo gydytojas Jokūbas Mikelėnas. Vėliau jį redagavo agronomai Petras Variakojis ir Albinas Binkis, savivaldybininkas Martynas Mažuika, pašto viršininkas Mykolas Plepys, 1933 m. – Stepas Povilavičius. Spausdino Biržų spaustuvė. Tiražas 1923 m. – 1000 egz. Iš viso išėjo 483 numeriai. 1934 m. „Biržų žinios“ sujungtos su „Mūsų balsu“ ir „Mūsų kraštu“ ir toliau ėjo pavadinimu „Mūsų kraštas“. Hitlerinės okupacijos metais savaitraštis buvo pavadintas „Naujosios Biržų žinios“. Nuo 1943 m. sausio 16 – 1944 m. liepos 8 d. buvo leidžiamas senuoju pavadinimu „Biržų žinios“. Išleistas 131 numeris.

Laikraštyje bendradarbiavo biržiečiai poetai, tuomet dar gimnazistai Kostas Snarskis ir Kazys Jakubėnas, būsimasis mokslininkas psichologas Alfonsas Gučas, Lietuvos Seimo deputatas Konstantinas Kregždė, mokytojai Jurgis Kutra ir Alfredas Šlikas, reformatų kunigas Povilas Jašinskas, istorikas Jonas Yčas,  Liudas Alseika, Pranas Gelažius ir kiti.

Rašė apie svarbiausius Biržų apskrities įvykius, svarstė ūkininkystės, sodininkystės, amatininkystės problemas, nagrinėjo švietimo, kultūros klausimus. 

## Šaltiniai
Biznis (laikraštis)

**Biznis** – Lietuvos verslininkų laikraštis, leistas 1991–1992 m. Kaune.

## Istorija
Rašė Lietuvos ekonominio, politinio ir kultūrinio gyvenimo klausimais. Tiražas 1991 m. – 19 300 egz., 1992 m. – 16 300 egz. Išėjo 12 numerių.

Redaktorius Žygintas Kačanauskas. 

## Šaltiniai
Blaivioji Lietuva (žurnalas)

**Blaivioji Lietuva** – Lietuvos blaivinimo sąjungos žurnalas, leistas 1937–1938 m. Kaune.

## Istorija
Ėjo du kartus per mėnesį po 16 p. Pirmasis numeris išėjo 1937 m. gegužės 9 d. Spausdino A. Narkevičiaus spaustuvė Kaune. 1938 m. gegužės 4 d. išėjo paskutinis – 8 (21) „Blaiviosios Lietuvos“ numeris. Vietoj šio leidinio pradėtas leisti žurnalas „Blaivybė ir sveikata“.

Nagrinėjo vis didėjančio girtavimo Lietuvoje priežastis, rašė apie girtavimo žalą sveikatai, šeimos santarai bei jos biudžetui, apie antialkoholinius judėjimus kitose šalyse.

Bendradarbiavo Juozas Bagdonas, G. Grigaliūnas, A. Juška, P. Karalius, V. Kazlauskas, I. Kinderis, Konstantinas Nekvedavičius, J. Tomkus.

Leido ir redagavo P. Giedraitis. 

Nuo 1989 m. eina laikraštis „Blaivioji Lietuva“

## Šaltiniai
Blaivioji Lietuva (laikraštis)

**Blaivioji Lietuva** – Vyskupo Motiejaus Valančiaus blaivybės sąjūdžio mėnesinis laikraštis, leidžiamas nuo 1989 m. gegužės Vilniuje.

## Leidinys
Pavadintas 1937–1938 m. ėjusio žurnalo vardu. Rašo apie blaivystę ir sveiko gyvenimo būdą. Tiražas 1989 m. – 20 500 egz., 1997 m. – 10 000 egz. Nuo 1992 m. gruodžio mėn. leidžia nemokamą leidinį moksleiviams „Valančiukas“.

Redaktorius Juozas Jurevičius. 

## Šaltiniai
Blaivybė ir sveikata

**Blaivybė ir sveikata** – Lietuvos blaivinimo sąjungos leidinys, leistas 1938–1940 m. Kaune.

## Istorija
Ėjo du kartus per mėnesį vietoj anksčiau leistos „Blaiviosios Lietuvos“. Pirmasis numeris išėjo 1938 m. gegužės 10 d. Spausdino Kauno spaustuvė Kaune. Leido nuo 1940 m. priedą jaunimui „Jaunųjų balsas“.

Skleidė blaivybės idėjas, propagavo sveiką gyvenimo būdą. Rašyta apie kultūrinį gyvenimą, naujas knygas, renginius, spausdinti literatūros kūriniai. Bendradarbiavo N. Andriušis, Jonas Avyžius, Antanas Garmus, P. Gruodis, V. Kazlauskas, I. Kinderis, V. Labunaitis, Pranas Morkūnas, A. Valašinas.

Redagavo Juozas Bagdonas. 

## Šaltiniai
Idlibas

**Idlibas** () – miestas šiaurės vakarų Sirijoje, 60 km į pietvakarius nuo Alepo; muchafazos centras. Verčiamasi prekyba ir žemės ūkiu (auginama medvilnė, javai, alyvuogės, figos, vynuogės, sezamas, pomidorai, persikai).

Apylinkėse gausu senovinių miestų liekanų bei piliakalnių (telų). Netoliese yra Eblos miesto griuvėsiai.
Deir az Zauras

**Deir az Zauras** arba **Deir az Zoras** (, , ) – didžiausias šiaurės rytų Sirijos miestas, įsikūręs Džezirės plynaukštėje, Eufrato dešiniajame krante. Muchafazos centras. Iš miesto plentai veda į Damaską ir Bagdadą. Veikia regioninės reikšmės oro uostas.

Tekstilės (daugiausia medvilnės), siuvimo, maisto pramonė. Naftos gavybos rajono centras. Apylinkėse auginama ir prekiaujama kviečiais, citrusiniais vaisiais, vilnamedžiais. Netoliese yra druskos kasyklos. Deir az Zauras yra Sirijos armėnų kultūrinis centras, mieste gyvena armėnų bendruomenė, veikia garbės konsulatas. Yra karinė bazė.

## Istorija
Miestas įkurtas 1867 m. osmanų. 1915 m. čia veikė didžiausia armėnų koncentracijos stovykla. 1946 m. prijungtas prie Sirijos.

## Sportas
* Al-Fotuwa (futbolo klubas);
* Miesto savivaldybės stadionas, kurio talpa 13 tūkst. žiūrovų.

## Galerija

Image:Armenian Genocide Memorial in Der Zor, Syria.jpg|Armėnų genocido memorialas
Image:Armenian Genocide Museum in Der Zor Syria.jpg|Memorialo vidus
Image:Euphrates rivr, in Deir ez-Zor, Syria - 1.JPG|Eufratas miesto apylinkėse


## Šaltiniai
Deir az Zauro muchafaza

**Deir az Zauro muchafaza** () – viena iš 14 Sirijos muchafazų. Yra šalies rytinėje dalyje, prie Irako sienos. Administracinis centras – Deir az Zauras.

## Administracinis suskirstymas

Muchafaza suskirstyta į 3 mintakas:
* Abu Kamalas
* Deir az Zauras
* Majadinas

## Šaltiniai
Dūma (Sirija)

**Dūma** () – miestas pietvakarių Sirijoje, Damasko užmiesčio muchafazoje, šiaurės rytinis Damasko priemiestis. Pro miestą eina Damasko-Alepo plentas. Yra smulkių pramonės įmonių, išvystyti amatai. Apylinkėse auginami vaismedžiai, vynmedžiai.

Rašytiniuose šaltiniuose miestas minimas nuo aramėjų laikų. Dabar tai svarbus islamo religinis centras. Dūmoje yra apie 80 mečečių, iš kurių daugelis yra architektūros paminklai.
Sigitas Blėda

**Sigitas Blėda** (1933 m. spalio 3 d. Meškučiuose, Alytaus apskritis – 2011 m. liepos 19 d. Šiauliuose, palaidotas Ginkūnų kapinėse) – Lietuvos žurnalistas.

## Biografija
1957 m. baigė Vilniaus universiteto Istorijos-filologijos fakulteto žurnalistikos specialybę.

1954–1956 m. laikraščio „Lietuvos pionierius“ redakcijos vertėjas, 1957–1959 m. Rietavo rajono laikraščio „Stalino keliu“ literatūrinis darbuotojas, 1959–1961 m. Šiaulių ir Radviliškio rajonų jungtinio laikraštis „Leninietis“ skyriaus vedėjas, redaktoriaus pavaduotojas. 1961–1991 m. laikraščio „Tiesa“ korespondentas Šiaulių zonai, rašė socialinio gyvenimo, moralės, ekonomikos temomis. 1991–1994 m. laikraščio „Šiaulių naujienos“ redaktorius ir UAB „Šiaulių naujienos“ valdybos pirmininkas, 1994–1996 m. laikraščio „Diena“ korespondentas Šiaulių zonai.

Rašė socialinio gyvenimo, moralės, ekonomikos temomis.

## Bibliografija
* *Žodis apie žmogų*, apybraižų rinkinys, 1978 m.

## Įvertinimas
* 1981 m. Vinco Mickevičiaus-Kapsuko premija. 

## Šaltiniai
Bočių žemė

**Bočių žemė** – Lietuvos Persitvarkymo Sąjūdžio Kauno rajono tarybos laikraštis, leistas 1990–1991 m. Kaune.

## Istorija
Tiražas 1990 m. – 5000 egz., 1991 m. – 3000 egz. Išėjo 8 numeriai.

Vyr. redaktorius Juozas Mozeris. 

## Šaltiniai
Bostono lietuviškas laikraštis

**Bostono lietuviškas laikraštis** – JAV lietuvių laikraštis, ėjęs 1895 m. spalio – groudžio mėn. Bostone. 

## Istorija
Išleisti 7 numeriai. Leidėjas ir spaustuvininkas A. Zdanavičius. 

Redagavo J. Žebrys. 

## Šaltiniai
Botagas (laikraštis)

**Botagas** – *literatūros, politikos ir humoro dvisavaitis visuomenės laikraštis*, leistas 1914–1915 m. Rygoje.

## Istorija
Leistas kaip laikraščio „Rygos naujienos“ priedas. Kritikavo caro valdininkų piktnaudžiavimą, spausdino satyrinius eilėraščius, anekdotus, 1915 m. smerkė kaizerinę politiką. Išėjo 8 numeriai. Spausdino Lietuvos spaustuvė Rygoje.

Leidėjas-redaktorius Liudvikas Jakavičius. 

## Šaltiniai
Botagas (savaitraštis)

**Botagas** – *savaitinis spaudos organas liūdnai nusiteikusių piliečių ūpui pakelti*, leistas 1933 m. Kaune.

## Istorija
Išėjo vietoj laikraščio „Nepriklausoma Lietuva“. Pirmasis numeris išėjo 1933 m. liepos 30 d. Išleista 14 numerių. Spausdino V. Atkočiūno spaustuvė, vėliau Kuzmickio ir Beilio spaustuvė bei E Sokolovskienės ir G. Lano spaustuvė Kaune. 

Kritikavo valdžios atstovų savivalę, dvasininkijos ydas, spausdino humoristinius rašinius, literatūros kūrinius. 

Leidėjas ir redaktorius P. Jocius. 

## Šaltiniai
Finansų ekonomika

**Finansų ekonomika** – ekonomikos mokslo šaka besirūpinanti veiksmingu ekonominių išteklių paskirstymu erdvėje bei laike, nepastovioje aplinkoje. Klausimai finansų ekonomikoje įrėminti laiko, neapibrėžtumo, pasirinkimų ir informacijos išraiškose.

* laikas
* neapibrėžtumas (arba rizika)
* pasirinkimai
* informacija

**Finansų ekonomika** yra ekonomikos mokslo šaka tirianti kintamųjų, tokių kaip kaina, palūkanų norma, akcija, tarpusavio sąryšius. Supriešinus ją tikrosios ekonomikos atžvilgiu. Finansų ekonomika telkiasi į tikrosios ekonomikos kintamųjų poveikį finansų ekonomikai.

Finansų ekonomika nagrinėja:
 
* Įvertinimas - turto tikrosios vertės nustatymas. 
# Kokia turto rizika?
# Kokias įplaukas jis generuos?
# Kokia panašaus turto rinkos vertė?
# Ar pinigų įplaukos priklauso nuo kito turto ar įvykio?

* Finansų rinkos ir finansų priemonės:
# žaliavos,
# akcijos,
# obligacijos,
# valiutų rinkų instrumentai,
# išvestinės fianansinės priemonės.

* Finansų institucijos bei jų priežiūra.
Brasta (laikraštis)

**Brasta** – Plungės krašto laikraštis, ėjęs nuo 1992 m.

## Istorija
Įsteigė Plungės verslininkų klubas. Leidėjai: Plungės verslininkų klubas ir A. Zdramio laikraščio „7 kaimynai“ redakcija, UAB „Plunbra“. Ėjo 2 kartus per savaitę. Tiražas 1993 m. – 1500 egz., 1997 m. – 3800 egz.

## Redaktoriai
* Alfredas Zdramys – 1992–1994 m.
* Violeta Černeckienė – nuo 1994 m. 

## Šaltiniai
Bosra

**Bosra** (), dar minimas kaip ***Bozra, Bostra, Busrana, Busra aš Šamas***, – miestas pietvakarių Sirijoje, Daros muchafazoje, į pietus nuo Suveidos. Pro miestą eina Daros-Salchado plentas.

## Paveldas

Bosra žymi dėl savo gausaus antikinės architektūros paveldo: yra gerai išsilikęs romėnų amifiteatras (vienas iš didžiausių), pastatytas II a., greičiausiai Trajano valdymo metais; yra nabatėjų ir romėnų paminklų, bažnyčių, mečečių liekanų. Bosros Al Omario mečetė yra viena seniausių mečečių pasaulyje (pastatyta 721 m.). Apylinkėse yra dviejų romėnų tiltų liekanos.

## Istorija

Bosra minima jau XIV a. pr. m. e. egiptiečių šaltinuose. II a. pr. m. e. Bosra tapo pirmuoju nabatėjų miestu. 106 m. jį užkariavo romėnų generolas Kornelijus Palma. Romėnai miestą pervadino į *Nova Trajana Bostra*. Jis tapo Arabijos provincijos sostine bei III Kirenaikos legiono garnizonu. Bosra suklestėjo kaip prekybinis centras, pro jį ėjo romėnų kelias link Raudonosios jūros, mieste gyveno apie 80 tūkst. žmonių. Vėliau čia suklestėjo krikščionybė, 246–247 m. Bosroje surengtos Arabijos krikščionių tarybos.

VII a. Bosrą užkariavo Sasanidų Persija, bet miestas netrukus buvo atkovotas Bizantijos. Pasak krikščionių metraštininkų, vaikystėje Bosroje lankęsis būsimasis pranašas Mohamedas, kur jis sutikęs vienuolį Bahirą, padariusį didelę įtaką Mohamedui. 634 m. įvyko Bosros mūšis, kuriame arabų Rašidūnų kalifatas nugalėjo Bizantiją ir užėmė miestą. Kryžininkai bandė nesėkmingai pulti miestą. 1151 m. Bosrą nuniokojo žemės drebėjimas ir miestas prarado savo įtaką.

1980 m. Bosra dėl savo gausaus archeologinio paveldo įtraukta į UNESCO pasaulio paveldo sąrašą.

## Galerija

Image:TheaterBosra2.JPG|Amfiteatras
Image:Bosra moschea di FatimaHPIM3293.JPG|*Mabrak an-Naqah* mečetė ir minaretas
Image:Bosra la cattedraleHPIM3291.JPG|Bazilikos griuvėsiai
File:Bosra09(js).jpg|Romėnų kelias
Buitis (žurnalas)

**Buitis** – iliustruotas mėnesinis žurnalas, ėjęs nuo 1968 m. spalio iki 1995 m. Vilniuje.

## Istorija
Iki 1990 m. buvo Lietuvos buitinio gyventojų aptarnavimo ministerijos mėnesinis biuletenis. Nuo 1994 m. turėjo paantraštę *Prekyba, pramonė, amatai*. Analizavo kasdieninės buities problemas, propagavo lietuvių papročius, tradicijas, amatus, aprangą, švenčių apeigas. 1990–1994 m. leidėja buvo žurnalo redakcija, nuo 1994 m. – leidybinė UAB „Buitis“. Tiražas 1968 m. – 15 000 egz., 1988 m. – 87 500 egz., 1995 m. – 2000 egz.

Radakcijoje dirbo žurnalistai Šlioma Fainas, J. Fainienė, E. I. Katilius, Stasė Lygutaitė-Bucevičienė, I. Šuminienė, Jonas Tadas Teseckas, G. T. Urmonaitė, Edvardas Antanas Vaitkus.

## Vyr. redaktoriai
* V. Bieliauskas – 1968–1969 m.
* V. Šarpis – 1969–1973 m.
* Sigitas Krivickas – 1973–1977 m.
* Jonas Vėlyvis – 1977–1978 m.
* Stasys Čižas – 1978–1990 m.
* Alma Skruibytė-Granauskienė – 1990–1995 m. 

## Šaltiniai
Būk (savaitraštis)

**Būk** – savaitraštis, ėjęs 1993–1995 m. Vilniuje.

## Istorija
Iki 1994 m. balandžio vadinosi „Sveikuolių pirmadienis“, iki 1994 m. lapkričio – „Sveikuolis“ ir buvo leidžiamas kas dvi savaites. Tiražas 1993 m. – 20 000 egz., 1995 m. – 12 000 egz.

Rašė sveikatingumo, sveiko gyvenimo būdo bei sveikatos apsaugos klausimais.

Leidėjas ir vyr. redaktorius Linas Virginijus Medelis.

## Redaktoriai
* Jovita Girlevičiūtė – 1993–1995 m.
* Vladas Kasperavičius – 1995 m. 

## Šaltiniai
Būkime sveiki

**Būkime sveiki** – liaudies medicinos žurnalas, leistas 1992 m. Vilniuje. 

## Istorija
Leido UAB „Rotas“. Tiražas 30 000 egz. Išėjo 4 numeriai.

Rengė ir redagavo Bronė Lozovienė, Saulė Semeškevičienė. 

## Šaltiniai
Burtininkas (laikraštis)

**Burtininkas** – JAV lietuvių *mėnesinis satyros, humoro, laisvos minties [[laikraštis]]*, leistas 1925–1926 m. Čikagoje. 

## Šaltiniai
Neatidėliotinų sandorių rinka

**Neatidėliotinų sandorių rinka** – vieša finansų rinka, kurioje finansinės priemonės ar žaliavos parduodamas neatidėliotinam pristatymui. Priešinama su ateities sandorių rinka, kurioje finansinės priemonės pristatomos vėliau.

Neatidėliotinų sandorių rinka gali būti tiek užbiržinė rinka, tiek vertybinių popierių birža.

## Išnašos
Azazas

**Azazas** () – miestas šiaurės vakarų Sirijoje, Alepo muchafazoje, 30 km į šiaurę nuo Alepo. Eina kelias į Turkijos miestą Kilisą.

## Istorija

Miestas žymus tuo, kad 1125 m. birželio 11 d. prie jo įvyko Azazo mūšis tarp kryžininkų ir seldžiukų armijų. Jame europiečiai šventė pergalę ir išlaikė Edesos kunigaikštystę savo valdžioje.
Lietuvos Caritas leidykla

**Lietuvos Caritas leidykla** – leidykla, įkurta 1990 m. Kaune, M. Daukšos g. 21. 

## Veikla
Leidžia grožinę, mokomąją literatūrą, žurnalą „Artuma“. Direktorius R. Adomavičius, vyr. redaktorė – Albina Pribušauskaitė (1991-1994 m.). 

Reikšmingiausios knygos:
* Antanas Poška. *Dievai, dvasios ir žmonės*, 1993 m.
* Robertas Grigas. *Rekrūto atsiminimai*, 1993 m. 

## Šaltiniai
Ateities sandorių rinka

**Ateities sandorių rinka**, *išvestinių finansinių priemonių rinka* – pagrindinė finansų rinka, kurioje rinkos dalyviai gali prekiauti standartizuotais ateities sandoriais. Tai yra sandoris sudarytas konkrečiam žaliavų ar finansinių priemonių kiekiui su nustatytu pristatymo laiku ateityje.

## Išnašos